ປ. ໄຕ້ຫວັນ ລາອອກ ຈາກຫົວໜ້າ ພັກຈີນຄະນະຊາດ ແລະສັບຊ້ອນ ຄະນະລັດຖະບານ
ປະທານາທິບໍ​ດີ ​ໄຕ້​ຫວັນ ​ລາ​ອອກ​ຈາກ​ຫົວໜ້າ​ ພັກ​ຈີນ​ຄະນະ​ຊາດ ​ແລະ​ສັບ​ຊ້ອນ​ລັດຖະບານ​ ຫລັງ​ຈາກປະລາ​ໄຊ ​ໃນ​ກາ​ນ​ເລືອກ​ຕັ້ງ ອາ​ທິດ​ແລ້ວ​.
ປະທານາທິບໍດີ ໄຕ້ຫວັນ ໄດ້ລາອອກຈາກຕຳແໜ່ງ ຫົວໜ້າ ພັກຈີນຄະນະຊາດ ຊຶ່ງເປັນພັກລັດຖະບານທີ່ປົກຄອງປະເທດ ຢູ່ໃນເວລານີ້ ແລະສັບຊ້ອນຄະນະລັດ ຖະບານຂອງທ່ານ ຫລັງຈາກໄດ້ປະລາໄຊ ເກີນຄວາມຄາດໝາຍໃນການເລືອກ ຕັ້ງອາທິດແລ້ວນີ້ ປະທານາທິບໍດີ Ma Ying-jeou ໄດ້ລາອອກຢ່າງເປັນທາງ ການຈາກຕຳແໜ່ງ ປະທານພັກ ໃນວັນພຸດມື້ນີ້ ໂດຍກ່າວວ່າ ທ່ານສົມຄວນ “ຮັບເອົາຄວາມຮັບຜິດ ຊອບທີ່ໃຫຍ່ທີ່ສຸດ” ຕໍ່ ການເສຍໄຊໃນການເລືອກຕັ້ງ ທ່ານ Ma ກ່າວວ່າ “ໃນລະຫວ່າງທີ່ມີການເລືອກຕັ້ງຄັ້ງນີ້ ພັກຂອງພວກເຮົາປະເຊີນໜ້າ ກັບຄວາມວຸ້ນວາຍຂອງການເສຍໄຊ ໃນນາມປະທານພັກ ຂ້າພະເຈົ້າ ຢາກຂໍໂທດມາຍັງ ບັນດາຜູ້ສະໜັບສະໜູນ ຜູ້ນຳພາພັກຂອງພວກເຮົາທີ່ມີມາກ່ອນໆ ແລະບັນດາສະມາຊິກ ທີ່ກໍ່ຕັ້ງ ຂ້າພະເຈົ້າ ມີຄວາມລະອາຍ ທີ່ ຂ້າ ພະເຈົ້າໄດ້ເຮັດໃຫ້ທຸກໆຄົນຜິດຫວັງ ” ການເສຍໄຊຍັງໄດ້ເຮັດໃຫ້ ປະທານາທິບໍດີ Ma ສັບຊ້ອນຄະນະລັດຖະບານຂອງທ່ານ ທຳນຽບປະທານາທິບໍດີ ໃນວັນພຸດມື້ນີ້ ກ່າວວ່າ ຮອງນາຍົກ ລັດຖະມົນຕີ Mao Chi-kuo ຈະຂຶ້ນເປັນນາຍົກລັດຖະມົນຕີຂອງປະເທດເກາະ ດອນຄົນໃໝ່ ທ່ານ Mao ຈະເຂົ້າຮັບ ໜ້າທີ່ແທນທ່ານ Jiang Yi-huah ຜູ້ທີ່ໄດ້ລາອອກໃນອາທິດແລ້ວນີ້ ພັກຈີນຄະນະຊາດ ຊຶ່ງຮູ້ກັນໃຈອີກຊື່ນຶ່ງວ່າ Kuomingtang ນັ້ນໄດ້ສູນເສຍໄດ້ສູນເສຍ ຕຳແໜ່ງຜູ້ປົກຄອງ ຢູ່ໃນຫົວເມືອງໃຫຍ່ໆ 9 ເມືອງ ແລະບັນດາ ເຂດເມືອງຫລືຄາວຕີ້ ຕ່າງໆຮວມທັງທີ່ໝັ້ນອັນແຂງແກ່ນທີ່ນະຄອນຫຼວງໄທເປນຳດ້ວຍ ພັກປະຊາທິປະໄຕກ້າວໜ້າ ຊຶ່ງເປັນພັກຝ່າຍຄ້ານທີ່ໃຫຍ່ທີ່ສຸດ ເຄີຍໄດ້ປົກຄອງໄຕ້ຫວັນ ມາແລ້ວ ແຕ່ປີ 2000 ຫາ 2008 ໄດ້ຍາດເອົາເຈັດຕຳແໜ່ງດັ່ງກ່າວ